stanford-oval/wikipedia huggingface dataset:
นีล บาร์ตเลตต์
ประวัติ

บาร์ตเลตต์เกิดเมื่อวันที่ 15 กันยายน ค.ศ. 1932 ในเมืองนิวคาสเซิลอะพอนไทน์ ทางภาคตะวันออกเฉียงเหนือของประเทศอังกฤษ สหราชอาณาจักร เขาเริ่มสนใจวิชาเคมีตั้งแต่สมัยเรียนชั้นประถมศึกษาที่โรงเรียนไวยากรณ์ฮีตัน (Heaton Grammar School) จากการทดลองหนึ่งในชั้นเรียนซึ่งเขาสังเคราะห์ผลึกที่ "ก่อตัวอย่างดีและสวยงาม" จากสารประกอบระหว่างสารละลายแอมโมเนียและคอปเปอร์(II) ซัลเฟต ซึ่งในขณะนั้นบาร์ตเลตต์มีอายุเพียง 11 ปี เขาสร้างห้องทดลองที่บ้านของเขาเองโดยใช้สารเคมีและเครื่องแก้วที่หาซื้อได้จากร้านขายเครื่องมืออุปกรณ์ในละแวกบ้าน บาร์ตเลตต์เข้าศึกษาระดับปริญญาที่วิทยาลัยคิงส์ มหาวิทยาลัยเดอรัม (ซึ่งต่อมาแยกตัวออกไปเป็นมหาวิทยาลัยนิวคาสเซิล) บาร์ตเลตต์สำเร็จการศึกษาวิทยาศาสตรบัณฑิตใน ค.ศ. 1954 และดุษฎีบัณฑิตใน ค.ศ. 1958
หลังสำเร็จการศึกษาระดับปริญญาเอก บาร์ตเลตต์เข้าทำงานเป็นอาจารย์ที่มหาวิทยาลัยบริติชโคลัมเบียในเมืองแวนคูเวอร์ รัฐบริติชโคลัมเบีย ประเทศแคนาดา ก่อนจะเลื่อนขึ้นเป็นศาสตราจารย์ที่มหาวิทยาลัยเดียวกัน ที่บริติชโคลัมเบียนี้เองที่บาร์ตเลตต์ค้นพบว่าแก๊สมีสกุลนั้นสามารถเกิดพันธะเคมีได้ เขาสอนที่บริติชโคลัมเบียก่อนจะย้ายไปที่มหาวิทยาลัยพรินซ์ตันใน ค.ศ. 1966 โดยดำรงตำแหน่งนักวิจัยในเบลล์แลบอราทอรีส์ควบคู่ไปด้วย ต่อมาใน ค.ศ. 1969 เขาย้ายไปที่มหาวิทยาลัยแคลิฟอร์เนีย เบิร์กลีย์ (ยูซีเบิร์กลีย์) จนกระทั่งเกษียณอายุใน ค.ศ. 1993 ซึ่งระหว่างที่บาร์ตเลตต์อยู่ที่ยูซีเบิร์กลีย์นั้น เขายังเป็นนักวิจัยที่สถาบันทดลองแห่งชาติลอว์เรนซ์ เบิร์กลีย์ระหว่าง ค.ศ. 1969 ถึง ค.ศ. 1999 บาร์ตเลตต์ได้สถานะพลเมืองสหรัฐใน ค.ศ. 2000
นีล บาร์ตเลตต์สมรสกับคริสตินา บาร์ตเลตต์และมีบุตรด้วยกันสี่คน เขาเสียชีวิตเมื่อวันที่ 5 สิงหาคม ค.ศ. 2008 จากภาวะท่อเลือดแดงโป่งพอง
งานวิจัย

ผลงานหลักของบาร์ตเลตต์ได้แก่การศึกษาสมบัติทางเคมีของธาตุฟลูออรีนและสารประกอบของธาตุฟลูออรีน ใน ค.ศ. 1962 บาร์ตเลตต์สังเคราะห์สารประกอบของแก๊สมีสกุลชนิดแรกได้แก่ซีนอนเฮกซะฟลูออโรแพลทิเนต (Xe+[PtF6]−) ซึ่งขัดแย้งกับแนวคิดเดิมที่ว่าแก๊สมีสกุลไม่สามารถเกิดสารประกอบเคมีชนิดใดได้ หลังจากนั้นบาร์ตเลตต์ค้นคว้าต่อและสามารถสังเคราะห์สารประกอบฟลูออไรด์ของซีนอนชนิดอื่น ๆ ได้แก่ซีนอนไดฟลูออไรด์ (XeF2) ซีนอนเตตระฟลูออไรด์ (XeF4) และซีนอนเฮกซะฟลูออไรด์ (XeF6) นอกจากนี้เขายังสังเคราะห์สารประกอบของทองคำที่มีเลขออกซิเดชัน +5 ได้เป็นครั้งแรกได้แก่อูนเดคะฟลูออโรซีนอนเฮกซะฟลูออโรออเรต(V) (Xe2F11+AuF6−) โดยใช้สมบัติทางเคมีของซีนอนเฮกซะฟลูออไรด์
การยกย่อง

ใน ค.ศ. 1968 บาร์ตเลตต์ได้รับเหรียญเอลเลียตต์ เครสสันจากสถาบันแฟรงคลิน ใน ค.ศ. 1973 เขาได้รับเลือกเป็นภาคีสมาชิกแห่งราชสมาคม ต่อมาใน ค.ศ. 1976 เขาได้รับรางวัลเวลช์จากการสังเคราะห์สารประกอบของแก๊สมีสกุลซึ่งนำไปสู่งานวิจัยด้านเคมีอนินทรีย์สาขาใหม่ และได้รับเลือกเป็นภาคีสมาชิกสถาบันศิลปะและวิทยาศาสตร์อเมริกันใน ค.ศ. 1977 และภาคีสมาชิกชาวต่างชาติของสถาบันวิทยาศาสตร์แห่งชาติ ใน ค.ศ. 1979 ต่อมาใน ค.ศ. 2002 เขาได้รับรางวัลเหรียญเดวีจากการค้นพบสารประกอบของแก๊สมีสกุล
ใน ค.ศ. 2006 สมาคมเคมีแห่งสหรัฐและสถาบันเคมีแห่งประเทศแคนาดาได้เลือกให้การค้นพบสารประกอบของแก๊สมีสกุลที่มหาวิทยาลัยบริติชโคลัมเบียเป็นหมุดหมายที่สำคัญทางประวัติศาสตร์วิชาเคมีแห่งชาติ (National Historic Chemical Landmarks) ว่าเป็น "พื้นฐานความเข้าใจทางวิทยาศาสตร์เกี่ยวกับพันธะเคมี"
บาร์ตเลตต์ได้รับเสนอชื่อเข้ารับรางวัลโนเบลสาขาเคมีตั้งแต่ ค.ศ. 1963 จนถึง ค.ศ. 1966 แต่ไม่เคยได้รับรางวัล
แหล่งข้อมูลอื่น

Christe, Karl O. (2008). "Obituary: Neil Bartlett (1932–2008)". Nature. 455 (7210): 182. Bibcode:2008Natur.455..182C. doi:10.1038/455182a. PMID 18784717. S2CID 4416768.
"Biography of Neil Bartlett". University of California, Berkeley. คลังข้อมูลเก่าเก็บจากแหล่งเดิมเมื่อ 23 กันยายน 2009.
"MSU Gallery of Chemists' Photo-Portraits and Mini-Biographies: Neil Bartlett". Michigan State University. คลังข้อมูลเก่าเก็บจากแหล่งเดิมเมื่อ 2012-02-05. สืบค้นเมื่อ 2021-12-26.
นีดฟอร์สปีด

บทความนี้เกี่ยวกับชุดวิดีโอเกม สำหรับภาพยนตร์ ดูที่ นีดฟอร์สปีด ซิ่งเต็มสปีดแค้น สำหรับวิดีโอเกมที่รีบู๊ตชุดเกมปี พ.ศ. 2558 ดูที่ นีดฟอร์สปีด (วิดีโอเกม พ.ศ. 2558)
| นีดฟอร์สปีด |
| --- | --- |
โลโก้ของวิดีโอเกมชุด นีดฟอร์สปีด ตั้งแต่ปี ค.ศ. 2020
ประเภท: แข่งรถ
ผู้พัฒนา: ปัจจุบัน ไครทีเรียนเกมส์ (2010–13; 2020–ปัจจุบัน) ไฟเออร์มังกีส์สตูดิโอส์ (2012–ปัจจุบัน)  ก่อนหน้านี้  อีเอ แบล็กบ๊อกซ์ (2002–11)  อีเอ ไบรต์ไลต์ (2009)  อีเอ แคนาดา (1994–2000)  อีเดนสตูดิโอส์ (1998–2000)  แอกเซนต์เอนเตอร์เทนเมนต์ (2006–10)  ไฟเออร์แบรนด์เกมส์ (2008–11)  โกสต์เกมส์ (2013–19)  ปิรันยาเกมส์ (2008)  สไลต์ลีเมดสตูดิโอส์ (2009–11) 
ผู้จัดจำหน่าย: อิเล็กทรอนิก อาตส์
ระบบปฏิบัติการ:  รายการ  3ดีโอ  แอนดรอยด์  อาร์เคด  ดอส  เกมบอยอัดวานซ์  ไอโอเอส  คินเดิลไฟเออร์  แมคโอเอส  ไมโครซอฟท์ วินโดวส์  เกมมือถือ  เอ็มเอส-ดอส  นินเท็นโด 3DS  นินเท็นโด DS  นินเท็นโด เกมคิวบ์  นินเท็นโด สวิตช์  แมคโอเอส  เพลย์สเตชัน  เพลย์สเตชัน 2  เพลย์สเตชัน 3  เพลย์สเตชัน 4  เพลย์สเตชัน พอร์เทเบิล  เพลย์สเตชัน วิตา  เซก้า แซทเทิร์น  วี  วียู  วินโดวส์โมบาย  วินโดวส์โฟน  เอกซ์บอกซ์  เอกซ์บอกซ์ 360  เอกซ์บอกซ์วัน  ซีโบ 
วางจำหน่ายครั้งแรก: เดอะนีดฟอร์สปีด 31 สิงหาคม ค.ศ. 1994
จำหน่ายครั้งล่าสุด: นีดฟอร์สปีด: ฮอตเพอร์ซูต รีมาสเตอร์ด 6 พฤศจิกายน ค.ศ. 2020
นีดฟอร์สปีด (อังกฤษ: Need for Speed, NFS) เป็นชื่อซีรีส์ของเกมส์แข่งรถ จัดจำหน่ายโดยบริษัทอิเล็กทรอนิก อาตส์ และพัฒนาโดยสตูดิโอ EA Black Box และอีกหลากหลายสตูดิโอ เกมนีดฟอร์สปีด เป็นเกมแข่งรถที่ประสบความสำเร็จสูงสุดตลอดกาล โดยมียอดขายมากกว่า 150 ล้านชุด
ซีรีส์นี้เริ่มแรกพัฒนาโดยสตูดิโอชาวแคนาดาชื่อ Distinctive Software หรือรู้จักกันในชื่อ EA Canada โดยเกมแรกมีชื่อว่า เดอะนีดฟอร์สปีด ในอเมริกาเหนือ, ญี่ปุ่น และยุโรป ในปี 1994 โดยวางจำหน่ายลงบนเครื่องคอนโซลยุคที่ห้า และจนถึงยุคที่เจ็ดในปี 2008 โดยตัวเกมมีระบบการเล่นหลักคือ แข่งรถในสนามแข่ง ต่อมาก็เพิ่มตำรวจเข้าไปไล่ล่าผู้เล่นในสนามแข่งด้วย
การพัฒนา

| --- | --- |
1994: เดอะนีดฟอร์สปีด
1995: 
1996: 
1997: นีดฟอร์สปีด II
1998: นีดฟอร์สปีด III: ฮอตเพอร์ซูต
1999: นีดฟอร์สปีด: ไฮสเต็กส์
2000: นีดฟอร์สปีด: ปอร์เช่อันลีชต์
2001: 
2002: นีดฟอร์สปีด: ฮอตเพอร์ซูต 2
2003: นีดฟอร์สปีด: อันเดอร์เกราน์ด
2004: นีดฟอร์สปีด: อันเดอร์เกราน์ด 2
2005: นีดฟอร์สปีด: โมสท์วอนเต็ด
2006: นีดฟอร์สปีด: คาร์บอน
2007: นีดฟอร์สปีด: โปรสตรีท
2008: นีดฟอร์สปีด: อันเดอร์คัฟเวอร์
2009: นีดฟอร์สปีด: ชิฟต์
2009: นีดฟอร์สปีด: ไนโตร
2010: นีดฟอร์สปีด: เวิลด์
2010: นีดฟอร์สปีด: ฮอตเพอร์ซูต
2011: ชิฟต์ 2: อันลีชต์
2011: นีดฟอร์สปีด: เดอะรัน
2012: นีดฟอร์สปีด: โมสท์วอนเต็ด
2013: นีดฟอร์สปีด: ไรวัลส์
2014: 
2015: นีดฟอร์สปีด: โนลิมิต
2015: นีดฟอร์สปีด (2015)
2016: 
2017: นีดฟอร์สปีด เพย์แบ็ก
2018: 
2019: นีดฟอร์สปีดฮีต
ชุดวิดีโอเกม นีดฟอร์สปีด แต่เดิมแล้วได้ถูกพัฒนาโดย Distinctive Software บริษัทสตูดิโอเกมแห่งนี้ตั้งอยู่ที่ แวนคูเวอร์, บริติชโคลัมเบีย, แคนาดา และหลังจากนั้นก็ถูกบริษัทวิดีโอเกมอิเล็กทรอนิก อาตส์ซื้อบริษัทนี้ไปในปี ค.ศ. 1991 บริษัทนี้เคยได้สร้างวิดีโอเกมแข่งรถชื่อดังหลายเกมเช่น Stunts และ Test Drive II: The Duel หลังจากถูกซื้อ บริษัทนี้ได้ถูกเปลี่ยนชื่อเป็น Electronic Arts (EA) Canada หลังจากนั้น บริษัท EA Canada ก็ได้เริ่มการพัฒนาชุดเกมนีดฟอร์สปีดต่อถึงปี ค.ศ. 2002 และต่อมา บริษัทเกมแห่งหนึ่งจากแวนคูเวอร์ที่ชื่อว่า Black Box Games ก็ได้ถูกจ้างให้สร้างเกมนีดฟอร์สปีด: ฮอตเพอร์สูต 2 ต่อ บริษัท EA Black Box นั้นก็ได้เป็นบริษัทหลักสร้างชุดเกมนี้ตลอดมาจากปี ค.ศ. 2002–2008 ต่อมาในปี ค.ศ. 2009 ชุดเกมนีดฟอร์สปีดเริ่มมียอดขายน้อยลง อีเอจึงได้ซื้อบริษัทเกม Slightly Mad Studios เพื่อพัฒนา นีดฟอร์สปีด: ชิฟต์ และบริษัท Criterion Games จากสหราชอาณาจักร ในปี ค.ศ. 2010 เพื่อพัฒนาเกม นีดฟอร์สปีด: ฮอตเพอร์สูต ในปี 2011, Slightly Mad Studios ก็ได้พัฒนาเกม ชิฟต์ 2: อันลีชต์ และ EA Black Box ได้พัฒนาเกม นีดฟอร์สปีด: เดอะรัน.
ในปี ค.ศ. 2010 อีเอได้แนะนำเครือข่ายสังคมที่ชื่อว่า Autolog สำหรับ นีดฟอร์สปีด: ฮอตเพอร์สูต และเกมนีดฟอร์สปีด อื่นๆ ในอนาคต Autolog นั้นมีคุณสมบัติตรวจสอบความคืบหน้าของเกม ดูตารางอันดับ และส่งภาพหน้าจอให้กับเพื่อนๆ และอีกมากมายผ่านโทรศัพท์มือถือ
ที่งาน E3 2012 อเล็กซ์ วอร์ด รองประธานบริษัทไครทีเรียนเกมส์ ได้ออกมากล่าวว่านักพัฒนาของบริษัทไม่ได้เป็นผู้สร้างภาคต่อของนีดฟอร์สปีดอีกต่อไปแล้ว แต่วอร์ด ก็ไม่ได้ยืนยันว่าเกมนีดฟอร์สปีดในอนาคตนั้นบริษัทไครทีเรียนเกมส์ จะเป็นผู้พัฒนาเกมนีดฟอร์สปีดเพียงผู้เดียว แต่ก็มีส่วนร่วมอย่างมากในการพัฒนาภาคใหม่ของนีดฟอร์สปีดในอนาคต
ในช่วงเดือนสิงหาคม ปี 2013 ได้มีการประกาศว่าบริษัทไครทีเรียนเกมส์ จะมีการปรับโครงสร้างและลดขนาดองกรณ์ลง ในขณะที่บริษัทโกสต์เกมส์จะเป็นหัวหอกในการพัฒนาซีรีส์นีดฟอร์สปีดในอนาคตทั้งหมด
ในช่วงเดือนกุมภาพันธ์ ปี 2020 โกสต์เกมส์ได้ประกาศลดบทบาทลงให้เป็นสตูดิโอสนับสนุนด้านวิศวกรรมสำหรับอีเอทั้งหมดและเปลี่ยนชื่อกลับเป็นอีเอ กอเทนเบิร์ก โดยมีนิดฟอร์สปีดฮีต เป็นเกมสุดท้ายทั้งสำหรับแฟรนไชส์ และในฐานะทีมพัฒนาหลัก หลังจากที่สองเกมที่ผ่านมาทั้งนิดฟอร์สปีด (วิดีโอเกม พ.ศ. 2558) และ นีดฟอร์สปีด: เพย์แบ็กนั้น ไม่เพียงพอที่จะคืนฟอร์มให้กับแฟรนไชส์ได้อย่างสมบูรณ์ ทำให้ทีมพัฒนาซีรีส์นีดฟอร์สปีดกลับไปที่ไครทีเรียนเกมส์
แหล่งข้อมูลอื่น

เว็บไซต์หลักของนีดฟอร์สปีด
| ด ค กนีดฟอร์สปีด |
| --- | --- |
 รายชื่อวิดีโอเกม  ภาพยนตร์  ออโตลอก 
เกม: เดอะนีดฟอร์สปีด (1994) · II (1997) · III: ฮอตเพอร์ซูต (1998) · ไฮสเทคส์ (1999) · ปอร์เช่อันลีชด์ (2000)  · ฮอตเพอร์ซูต 2 (2002)  ·  อันเดอร์เกราน์ด (2003) · อันเดอร์เกราน์ด 2 (2004) · โมสท์วอนเต็ด (2005) · คาร์บอน (2006) · โปรสตรีท (2007) · อันเดอร์คัฟเวอร์ (2008)  ·  ชิฟต์ (2009) · ไนโตร (2009) · เวิลด์ (2010) · ฮอตเพอร์ซูต (2010) · ชิฟต์ 2: อันลีชต์ (2011) · เดอะรัน (2011)  ·  โมสท์วอนเต็ด (2012) · ไรวัลส์ (2013) · โนลิมิต (2015) · นีดฟอร์สปีด (2015) · เพย์แบ็ก (2017)  · ฮีต‎ (2019)  · อันเบาน์ด (2022)
สปิน-ออฟส์: วี-แรลลี่ (1997) · วี-แรลลี่ 2 (1999)  · มอเตอร์ซีตีออนไลน์ (2001)
นิสสัน โน้ต

| นิสสัน โน้ต |
| --- | --- |

ภาพรวม
บริษัทผู้ผลิต: นิสสัน
เริ่มผลิตเมื่อ: พ.ศ. 2547–ปัจจุบัน
ตัวถังและช่วงล่าง
ประเภท: รถยนต์นั่งอเนกประสงค์ขนาดเล็ก
รูปแบบตัวถัง: แฮทช์แบ็ก 5 ประตู
โครงสร้าง: เครื่องวางหน้า ขับเคลื่อนล้อหน้า ขับเคลื่อนสี่ล้อ (ญี่ปุ่น)
ระยะเหตุการณ์
รุ่นก่อนหน้า: นิสสัน อัลเมรา ทีโน่
นิสสัน โน้ต (อังกฤษ: Nissan Note) เป็น รถยนต์อเนกประสงค์ขนาดเล็กมาก (อังกฤษ: Mini MPV) ผลิตและจำหน่ายโดยบริษัทรถยนต์ นิสสัน ตั้งแต่ปี พ.ศ. 2547 และเปิดตัวในประเทศไทย เมื่อต้นปี พ.ศ. 2560
รุ่นที่ 1 (E11; พ.ศ. 2547 - พ.ศ. 2556)

นิสสัน โน้ต เปิดตัวครั้งแรกในปี พ.ศ. 2547 โดยจำหน่ายเฉพาะประเทศญี่ปุ่นและในทวีปยุโรป นิสสัน โน้ต ที่จำหน่ายในทวีปยุโรป มีเครื่องยนต์ 1.4 ลิตร 1.5 ลิตร และ 1.6 ลิตร ส่วนประเทศญี่ปุ่น จำหน่ายเฉพาะเครื่องยนต์ 1.5 ลิตรเท่านั้น นิสสัน โน้ต รุ่นนี้ไม่มีวางจำหน่ายในประเทศไทย
รุ่นที่ 2 (E12; พ.ศ. 2555 - 2565)

| รุ่นที่ 2 (E12) |
| --- | --- |

ภาพรวม
เรียกอีกชื่อ: นิสสัน เวอร์ซ่า โน้ต (อเมริกาเหนือ)
เริ่มผลิตเมื่อ: สิงหาคม 2555 – ธันวาคม 2563 (ญี่ปุ่น) 2555–2560 (สหราชอาณาจักร) 2560–2565 (ประเทศไทย) 2556–2562 (เม็กซิโก)
รุ่นปี: 2014–2019 (อเมริกาเหนือ)
แหล่งผลิต:  คิวชู, ญี่ปุ่น  โยโกสึกะ, คานางาวะ, ญี่ปุ่น (Oppama plant)  Sunderland, สหราชอาณาจักร (NMUK; ถึง 2560)  Aguascalientes, เม็กซิโก  Samut Prakan, Thailand (เริ่ม 2560)
ตัวถังและช่วงล่าง
รูปแบบตัวถัง: 5 ประตู แฮทช์แบ็ก
แพลตฟอร์ม: Nissan V platform
ระบบส่งกำลัง
เครื่องยนต์: 1.2 L HR12DE I3 1.2 L HR12DE e-Power I3 (Hybrid Engine) 1.2 L HR12DDR I3 1.6 L HR16DE I4 (อเมริกา)  1.5 L K9K dCi (ยุโรป)
ระบบเกียร์: Xtronic CVT ธรรมดา 5 จังหวะ
ระบบขับเคลื่อนรถไฮบริด: ไฮบริดแบบอนุกรม (Note e-Power)
มิติ
ระยะฐานล้อ: 2,600 mm (102.4 in)
ความยาว: 4,100 mm (161.4 in)
ความกว้าง: 1,695 mm (66.7 in)
ความสูง: 1,525 mm (60.0 in)(FF) 1,535 mm (60.4 in)(4WD)
ระยะเหตุการณ์
รุ่นก่อนหน้า: นิสสัน ทีด้า (Japan) นิสสัน เวอร์ซา hatchback (North America) นิสสัน ลิวิน่า (Asia) Nissan Almera (Europe)
รุ่นต่อไป: นิสสัน ไมครา (ยุโรป) นิสสัน คิกส์ / Nissan Versa (N18) (อเมริกาเหนือ)
นิสสัน โน้ต รุ่นที่ 2 ได้เปิดตัวในประเทศญี่ปุ่นเป็นประเทศแรก โดยเส้นสายการออกแบบมาจากคอนเซปต์ของ Nissan INVITATION โดยในช่วงแรก นิสสัน โน้ต ยังไม่มีการวางจำหน่ายในประเทศไทย
ในปี พ.ศ. 2559 นิสสัน โน้ต ได้มีการปรับโฉมใหม่ในประเทศญี่ปุ่น และนำรุ่นปรับโฉมเข้ามาวางจำหน่ายในประเทศไทยภายหลัง ในปี พ.ศ. 2560 ซึ่งเป็นครั้งแรกที่นิสสัน โน้ต ได้เปิดตัวในประเทศไทย
สำหรับในประเทศไทย นิสสัน โน้ต ได้เข้าร่วมโครงการ อีโคคาร์ (เฟส 1) โดยใช้เครื่องยนต์ HR12DE ขนาด 1.2 ลิตร 79 แรงม้า เช่นเดียวกับนิสสัน อัลเมร่า และนิสสัน มาร์ช โดยนิสสัน โน้ต จะเจาะตลาดบนสำหรับกลุ่มผู้ขับขี่รถยนต์ระหว่างเมือง แต่นิสสัน มาร์ช จะเจาะตลาดสำหรับกลุ่มผู้ขับขี่รถยนต์ในเมือง
นิสสัน โน้ต ได้มีเทคโนโลยีที่ล้ำหน้ามากกว่าคู่แข่งคือระบบช่วยเหลือผู้ขับขี่ Intelligent Mobility Driving Technology พร้อมกับถุงลมนิรภัยคู่หน้า/ABS/EBD/BA/VDC/HSA/ระบบตรวจจับและส่งสัญญาณเตือนวัตถุรอบคันรถ (เฉพาะรุ่น VL)
นิสสัน โน้ต ในประเทศไทย ได้แบ่งรุ่นย่อยออกเป็น 2 รุ่น ดังนี้
1.2 V ราคา 568,000 บาท
1.2 VL ราคา 640,000 บาท
รุ่นที่ 2 (E12; พ.ศ. 2555 - 2565) > Nissan Note e-Power

รุ่นแรกของ Nissan ในประเทศไทยที่จะได้ใช้เทคโนโลยี e-Power คาดว่าจะเป็น NOTE e-Power !
แผนการเปิดตัวในครั้งนี้ตอกย้ำกลยุทธ์ด้านยานยนต์ระบบขับเคลื่อนไฟฟ้า และ ความมุ่งมั่นของ Nissan ในการใช้เทคโนโลยี e-Power และ ยานยนต์ไฟฟ้า เพื่อนำประเทศไทย ไปสู่อนาคต และ สิ่งแวดล้อมที่ดีขึ้น เนื่องจากความกังวลเรื่องสภาพอากาศ และ สิ่งแวดล้อมที่เพิ่มขึ้น นวัตกรรมอย่าง e-Power และ รถยนต์ไฟฟ้า EV อย่าง Nissan LEAF จึงเป็นทางออกสู่โลกแห่งอนาคตที่ชาญฉลาด, สะอาด และ ยั่งยืน ทั้งนี้ยังมีราคาที่เข้าถึงได้อีกด้วย อันตวน บาร์เตส กล่าวเสริมว่า Nissan กำลังพัฒนากลยุทธ์ยานยนต์ระบบขับเคลื่อนพลังงานไฟฟ้าอย่างต่อเนื่อง
เครื่องยนต์เบนซิน 3 สูบ รหัส HR12DE ขนาด 1.2 ลิตร 1,198 ซีซี. กระบอกสูบ x ระยะช่วงชัก : 78.0 x 83.6 มิลลิเมตร อัตราส่วนกำลังอัด 12.0 : 1 กำลังสูงสุด 79 แรงม้า ที่ 5,400 รอบ/นาที แรงบิดสูงสุด 103 นิวตันเมตร ที่ 4,400 รอบ/นาที ทำหน้าที่ปั่นไฟไปเก็บยังแบตเตอรี่ (เครื่องยนต์ไม่มีหน้าที่ขับเคลื่อนส่งพละกำลังลงสู่ล้อ)
เพื่อนำไปใช้เป็นพลังงานให้มอเตอร์ไฟฟ้า EM57 High Power พละกำลังสูงสุด 109 แรงม้า ที่ 3,008 – 10,000 รอบ/นาที แรงบิดสูงสุด 254 นิวตันเมตร ที่ 0 – 3,008 รอบ/นาที
เทคโนโลยี e-Power คือระบบขับเคลื่อนด้วยมอเตอร์ไฟฟ้าที่มีพละกำลังสูงแบบเดียวกับรถไฟฟ้า EV โดยนำเทคโนโลยีรถไฟฟ้าจาก Nissan Leaf มาประยุกต์กับเครื่องยนต์เบนซินขนาดเล็กติดตั้งเครื่องยนต์สันดาปที่ไม่เชื่อมต่อกับล้อ เครื่องยนต์ใช้สำหรับปั่นไฟฟ้าลงสู่แบตเตอรี่ แตกต่างจากรถ Hybrid ทั่วไปที่ใช้เครื่องยนต์ส่งพละกำลังลงสู่ล้อด้วย
พูดง่ายๆ ก็คือ ” เครื่องยนต์เสมือนทำงานในรอบเดินเบา ทำหน้าที่ปั่นไฟเก็บเข้าแบตเตอรี่อย่างเดียว ตัวรถจะถูกขับเคลื่อนด้วยมอเตอร์ไฟฟ้า แต่เดิมน้ำมันได้แบบรถปกติทั่วไป “
ช่วงที่ผ่านมา อาจมีข่าวคราวว่า Nissan ประเทศไทย คงจะถอดใจกับ Note e-Power ไปแล้ว เนื่องจากต้องการดันให้ e-Power เข้าหลักเกณฑ์รถยนต์ไฟฟ้า EV แต่ในความเป็นจริง รถที่มีเครื่องยนต์ไม่สามารถเข้าหลักเกณฑ์รถ EV ได้ ถึงแม้ e-Power จะใช้เครื่องยนต์ในการปั่นไฟ ไม่ได้ขับเคลื่อนก็ตาม แต่มีการปล่อย CO2 จึงไม่เข้าหลักเกณฑ์ดังกล่าว
รุ่นที่ 2 (E12; พ.ศ. 2555 - 2565) > Nissan Note ทรงกล่องจ่อยุติผลิตและขายในไทย

หลังจากที่ Nissan ยุติการทำตลาดรถยนต์นั่งทั้ง Nissan Teana, Sylphy และ เอสยูวีรุ่น X-Trail เมื่อสองปีก่อนจนตอนนี้เหลือเพียงรุ่นทำตลาดสามรุ่น
ล่าสุดจากข้อมูลของประชาชาติธุรกิจให้ข้อมูลว่า รถยนต์นั่งอีกสองรุ่นจากค่ายเพื่อนที่แสนดีทั้ง Nissan Note กับ Nissan March สองเก๋งทรงกล่อง แฮทช์แบ็ก 5 ประตู เตรียมที่จะยุติการผลิตและการจำหน่ายโดยเริ่มจาก Nissan Note ยุติการผลิตตั้งแต่ช่วงต้นปีงบประมาณของปีนี้ หรือตั้งแต่เดือนเมษายนที่ผ่านมา
รุ่นที่ 3 (E13; 2020)

| รุ่นที่ 3 (E13) |
| --- | --- |

ภาพรวม
เริ่มผลิตเมื่อ: ธันวาคม 2020 – ปัจจุบัน
ตัวถังและช่วงล่าง
แพลตฟอร์ม: Nissan CMF-B platform
รุ่นที่คล้ายกัน: Renault Clio V
ระบบส่งกำลัง
เครื่องยนต์: 1.2 L HR12DE e-Power hybrid I3 (petrol)
มอเตอร์ไฟฟ้า: EM47 85 kW (114 hp; 116 PS), 280 N·m (210 lb·ft) AC3 synchronous MM48 50 kW (67 hp; 68 PS), 100 N·m (74 lb·ft) AC3 synchronous
ระบบเกียร์: Single speed constant ratio
ระบบขับเคลื่อนรถไฮบริด: ไฮบริดแบบอนุกรม
มิติ
ระยะฐานล้อ: 2,580 mm (101.6 in)
ความยาว: 4,045 mm (159.3 in)
ความกว้าง: 1,695 mm (66.7 in)
ความสูง: 1,505–1,520 mm (59.3–59.8 in)
น้ำหนัก: 1,190–1,220 kg (2,620–2,690 lb)
All New Nissan NOTE เปิดตัวแล้วที่ญี่ปุ่น วันที่ 24 พฤศจิกายน พลิกงานออกแบบจากรุ่นเดิมแบบสิ้นเชิง ไม่เหลือเค้าโครงเดิม พร้อมกับขุมพลัง e-POWER ที่อัพเกรดให้มีพละกำลังมากกว่าเดิม
ด้านหลัง
ภายใน
Nissan Note e-POWER ในประเทศญี่ปุ่น ได้เพิ่มรุ่นขับเคลื่อนสี่ล้อ AWD ซึ่งเพิ่มมอเตอร์หลังมา และ มีกำลังสูงกว่ารุ่นก่อนหน้า 14 เท่า ให้การขับขี่ที่มั่นคงกว่าทั้งถนนแห้ง, ถนนเปียกลื่น และ ถนนที่มีน้ำแข็งเกาะ ส่วนมอเตอร์ไฟฟ้ายังทรงพลัง ทำงานได้เต็มที่ในทุกย่านความเร็ว ขุมพลังของ Nissan Note e-POWER AWD เป็น เครื่องยนต์เบนซิน รหัส HR12DE แบบ 3 สูบ ขนาด 1,198 ซีซี. กระบอกสูบ x ระยะช่วงชัก : 78.0 x 83.6 มิลลิเมตร อัตราส่วนกำลังอัด 12.0 : 1 กำลังสูงสุด 82 แรงม้า ที่ 6,000 รอบ/นาที แรงบิดสูงสุด 103 นิวตันเมตร ที่ 4,800 รอบ/นาที เสริมด้วยมอเตอร์ไฟฟ้าด้านหน้า รหัส EM47 กำลังสูงสุด 116 แรงม้า ที่ 2,900 – 10,341 รอบ/นาที แรงบิดสูงสุด 280 นิวตันเมตร ที่ 0 – 2,900 รอบ/นาที และ มอเตอร์ไฟฟ้าด้านหลัง รหัส MM48 กำลังสูงสุด 68 แรงม้า ที่ 4,775 – 10,024 รอบ/นาที แรงบิดสูงสุด 100 นิวตันเมตร ที่ 0 – 4,775 รอบ/นาที ขับเคลื่อนสี่ล้อ
รุ่นที่ 3 (E13; 2020) > Note Aura

Note Aura front view
Note Aura rear view
Nissan Note เพิ่มรุ่นย่อยใหม่ในประเทศญี่ปุ่นด้วยชื่อ Nissan Note Aura ซึ่งหมายถึงคุณภาพสูงในทุกรายละเอียด ตั้งแต่ภายนอกไปจนถึงภายใน พร้อมดึงดูดผู้ที่ได้พบเห็น และมอบความพึงพอใจให้กับเจ้าของ โดยปรับใหม่ทั้งงานออกแบบและวัสดุตกแต่ง ส่วนขุมพลังยังคงเดิมกับ e-POWER ที่มีให้เลือกทั้ง 2WD และ 4WD
Nissan Note Aura พลิกดีไซน์ใหม่กับกระจังหน้า V-Motion รับกับแถบไฟ LED ที่เป็นทั้ง DRL และ ไฟเลี้ยวแบบ Sequential ด้านข้างเสริมกาบซุ้มล้อให้ดูกว้างขึ้น เข้ากับล้อลายใหม่ขนาด 17 นิ้ว ด้านหลังเปลี่ยนไฟท้ายใหม่ มีแถบทับทิมเชื่อมต่อกันตลอดแนว ปิดท้ายด้วยทางเลือกสีตัวถัง 14 สี รวมถึง two-tone อย่างสีแดง Garnet Red – สีดำ Super Black และ สีดำ Midnight Black – สีทอง Sunrise Copper
ห้องโดยสารมีมาตรวัด TFT ขนาด 12.3 นิ้ว และ หน้าจอสัมผัส ขนาด 9 นิ้ว เสริมด้วยเครื่องเสียงพัฒนาใหม่จาก BOSE ติดตั้งลำโพงฝังในพนังพิงศีรษะเบาะคู่หน้า พร้อมเสริมวัดสุซับเสียงรอบคันใหม่ ให้เก็บเสียงดียิ่งขึ้น ทั้งยังมีที่ชาร์จไร้สาย, ระบบเชื่อมต่อ Apple CarPlay ไร้สาย และ ที่วางแขนกลางด้านหน้าปรับไฟฟ้า ส่วนวัสดุตกแต่งเปลี่ยนใหม่ทั้งหมดพร้อมทางเลือก ผ้า – หนังสังเคราะห์, หนังแท้ และ ลายไม้
รุ่นที่ 3 (E13; 2020) > Note Aura Nismo

Note Aura Nismo front view
Note Aura Nismo rear view
Nissan Note Aura มีเวอร์ชั่นแต่งพิเศษในรหัส NISMO ตามมาแล้ว ตกแต่งพิเศษทั้งภายนอกและภายใน ส่วนสีตัวถังมีให้เลือกด้วยกัน 5 สี ประกอบด้วย สีขาว Pure White Pearl, สีเงิน Brilliant Silver, สีเทา Dark Metal Gray, สีแดง Garnet Red และ สีดำ Super Black ทุกสีมาพร้อมกับหลังคาสีดำ Super Black และ กระจกมองข้างสีแดง
Nissan Note Aura NISMO เสริมด้วยชุดแต่งพิเศษรอบคัน ซึ่งตัดชายล่างตัวถังรอบคันสีดำและสีแดงแบบ Layered Double Wing ไฟตัดหมอกหน้า LED ออกแบบใหม่เป็นแถบ 5 จุด ส่วนด้านหลังมีแถบไฟ 7 จุด ล้วนได้แรงบันดาลใจมาจากรถแข่ง Formula E ส่วนล้อเป็นลายเฉพาะรุ่นขนาด 17 นิ้ว
ห้องโดยสารให้อารมณ์สปอร์ตเช่นเคย โดยมาในโทนสีดำตัดสีแดง เบาะมาตรฐานจะหุ้มด้วยวัสดุผ้าพิเศษและหนังสังเคราะห์ พร้อมปักชื่อ NISMO ซึ่งถ้าอยากพิเศษอีกสามารถซื้อเบาะ RECARO เพิ่มได้ พวงมาลัยตกแต่งด้วยหนังแท้และ Alcatara พร้อมระบุตำแหน่ง 12 นาฬิกา ปิดท้ายกับหน้าจอสัมผัสขนาด 12.3 นิ้ว มีตรา NISMO และ มาตรวัดกราฟฟิกสีแดง
รุ่นที่ 3 (E13; 2020) > Note Autech Crossover

Note Autech Crossover
Note Autech Crossover rear view
Nissan Note มีรุ่นยกสูงให้ชาวญี่ปุ่นเลือกแล้วในชื่อ Nissan Note Autech Crossover มาพร้อม 8 ทางเลือกสีตัวถัง รวมถึง สีน้ำเงิน Aurora Flare Blue Pearl ตัดหลังคาสีดำ Super Black, สีดำ Midnight Black และ สีส้ม Premium Horizon Orange ตัดหลังคาสีเทา Stealth Gray
Nissan Note Autech Crossover เปลี่ยนไปใช้กระจังหน้าแบบ dot เสริมด้วยไฟ LED สีน้ำเงิน ซึ่งล้วนแล้วแต่เป็นเอกลักษณ์ของ Autech นอกจากนั้น ยังมีกระจกมองข้างสีเงิน, ราวหลังคา, การ์ดกันกระแทกรอบคัน, กาบพลาสติกโป่งล้อ และ ล้อลายพิเศษเฉพาะรุ่นขนาด 16 นิ้ว รัดด้วยยางขนาด 195/60 ห้องโดยสารมาในโทนสีดำตกแต่งด้วยวัสดุคุณภาพสูง ทั้งเบาะหุ้มหนัง, วัสดุบุนุ่ม และ ลายไม้
ขุมพลังของ Nissan Note Autech Crossover ไม่ต่างจาก Note รุ่นอื่นกับระบบ e-POWER ประกอบด้วย เครื่องยนต์เบนซิน แบบ 3 สูบ รหัส HR12DE ขนาด 1,198 ซีซี. กระบอกสูบ x ระยะช่วงชัก : 78.0 x 83.6 มิลลิเมตร อัตราส่วนกำลังอัด 12.0 : 1 กำลังสูงสุด 82 แรงม้า ที่ 6,000 รอบ/นาที แรงบิดสูงสุด 103 นิวตันเมตร ที่ 3,600 – 5,200 รอบ/นาที ทำหน้าที่ปั่นไฟไปเก็บยังแบตเตอรี่ และ แบ่งเป็นสองรุ่นย่อยได้ดังนี้
e-POWER 2WD (FWD)
เครื่องยนต์ HR12DE + มอเตอร์ไฟฟ้าหน้า รหัส EM47 กำลังสูงสุด 136 แรงม้า ที่ 3,183 – 8,500 รอบ/นาที แรงบิดสูงสุด 300 นิวตันเมตร ที่ 0 – 3,183 รอบ/นาที ขับเคลื่อนล้อหน้า
e-POWER 4WD
เครื่องยนต์ HR12DE + มอเตอร์ไฟฟ้าหน้า EM47 + มอเตอร์ไฟฟ้าหลัง รหัส MM48 กำลังสูงสุด 68 แรงม้า ที่ 4,775 – 10,024 รอบ/นาที แรงบิดสูงสุด 100 นิวตันเมตร ที่ 0 – 4,775 รอบ/นาที ขับเคลื่อนสี่ล้อ
ช่วงล่างของ Nissan Note Autech Crossover ยกสูงขึ้นจากปกติ 25 มิลลิเมตร พร้อมเปลี่ยนโช๊คอัพและสปริงใหม่ รวมไปถึงการปรับแต่งพวงมาลัยด้วย ส่วนการเปิดตัวมีขึ้นที่ประเทศญี่ปุ่น เมื่อวันที่ 7 ตุลาคม 2021 และมีให้เลือก 2 รุ่นย่อยแบ่งตามประเภทระบบขับเคลื่อน สนนราคาจำหน่ายที่นั่น โดยที่ยังไม่รวมภาษีนำเข้าของประเทศไทยที่ 2,537,700 – 2,796,200 เยน (ราว 744,000 – 820,000 บาท)
นิสสัน โน้ต รุ่นที่ 1 ด้านหน้า
นิสสัน โน้ต รุ่นที่ 1 ด้านหลัง
น้ำตกอาวฮุม

| น้ำตกอาวฮุม |
| --- | --- |
น้ำตกอาวฮุม


พิกัดภูมิศาสตร์: 6°31′45″N 7°24′40″E﻿ / ﻿6.5293°N 7.4111°E﻿ / 6.5293; 7.4111
น้ำตกอาวฮุม (อังกฤษ: Awhum Waterfall) เป็นน้ำตกในหมู่บ้านอามาอูเกว (Amaugwe) อำเภออูดี รัฐเอนูกู ประเทศไนจีเรีย ความสูง 30 เมตรและร้อมล้อมด้วยหมู่อารามแห่งอาวฮุม ปัจจุบัน ในพื้นที่เดินเท้ารอบน้ำตกยังสามารถพบรูปปั้นของพระเยซูและนักบุญในคริสต์ศาสนาตั้งอยู่กระจัดกระจายทั่วไป ชาวบ้านในท้องถิ่นเชื่อว่าน้ำจากน้ำตกนี้สามารถช่วยรักษาโรคและปัดเป่าสิ่งชั่วร้ายได้
ปัจจุบันน้ำตกอาวฮุมเป็นหนึ่งในสถานที่ท่องเที่ยวที่สำคัญของประเทศไนจีเรีย
นิโคล คิดแมน

| นิโคล คิดแมน |
| --- | --- |
เทศกาลภาพยนตร์กาน ปี 2017
สารนิเทศภูมิหลัง
เกิด:  (1967-06-20) 20 มิถุนายน ค.ศ. 1967 (57 ปี) นิโคล แมรี คิดแมน
คู่สมรส: ทอม ครูซ (สมรส 1990; หย่า 2001) คีธ เออร์เบิร์น  (สมรส 2006)
บุตร: 4
อาชีพ: นักแสดง นักร้อง ผู้กำกับ
ปีที่แสดง: 1983-ปัจจุบัน
รางวัล
ออสการ์: สาขานักแสดงนำหญิงยอดเยี่ยม  2003 The Hours
เอมมี: สาขานักแสดงนำหญิงยอดเยี่ยมในซีรีส์สั้น  2017 Big Little Lies   สาขาซีรีส์สั้นที่โดดเด่น  2017 Big Little Lies
ลูกโลกทองคำ: สาขานักแสดงนำหญิงยอดเยี่ยม - ภาพยนตร์เพลงหรือตลก  1996 To Die For  2002 Moulin Rouge! สาขานักแสดงนำหญิงยอดเยี่ยม - ภาพยนตร์ดรามา  2003 The Hours
แบฟตา: สาขานักแสดงนำหญิงยอดเยี่ยม  2003 The Hours
นิโคล แมรี คิดแมน (อังกฤษ: Nicole Mary Kidman) เกิดวันที่ 20 มิถุนายน ค.ศ. 1967 เป็นนักแสดง นักร้อง ผู้กำกับภาพยนตร์ และนักมนุษยธรรมชาวออสเตรเลีย เริ่มเข้าสู่วงการผ่านการแสดงในภาพยนตร์และรายการโทรทัศน์ของออสเตรเลีย คิดแมนเริ่มเป็นที่รู้จักจากภาพยนตร์ระทึกใจเรื่อง Dead Calm (1989) และมีผลงานการแสดงหลากหลายเรื่องในช่วงต้นปี 1990 เธอเริ่มเป็นที่จดจำของคนทั่วโลกจากผลงานการแสดงของเธอเรื่อง Days of Thunder (1990), Far and Away (1992) และ Batman Forever (1995) หลังประสบความสำเร็จทางด้านภาพยนตร์ในช่วงปลายปี 1990 แล้ว เธอก็ยังมีผลงานการแสดงในด้านดนตรีอีกคือ Moulin Rouge! (2001) ที่ทำให้คิดแมนคว้ารางวัลลูกโลกทองคำเป็นครั้งที่สอง และได้รับเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยม นอกจากนี้บทบาทการแสดงของเธอในฐานะ Virginia Woolf  จากภาพยนตร์ดราม่าเรื่อง The Hours (2002) ยังได้รับคำวิจารณ์ที่ยอดเยี่ยมและทำให้เธอได้รับรางวัลออสการ์ สาขานักแสดงนำหญิงยอดเยี่ยมและรางวัลแบฟตา สาขานักแสดงนำหญิงยอดเยี่ยม
ผลงานภาพยนตร์อื่น ๆ ที่ประสบความสำเร็จของคิดแมนยังมีเรื่อง Cold Mountain (2003), Ther Interpreter (2005), Happy Feet (2006) และ Australia (2008) งานแสดงของเธอในปี 2010 เรื่อง Rabbit Hole (ซึ่งเป็นงานกำกับของเธอเอง) ได้ทำให้เธอได้ถูกเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยม คิดแมนยังได้เป็นทูตสันทวไมตรีให้กับยูนิเซฟ ตั้งแต่ปี 1994 และให้กับยูนิเฟม ตั้งแต่ปี 2006 งานของคิดแมนทำให้เธอได้รับตำแหน่ง Star ในฮอลลีวูดวอล์กออฟเฟม, สามรางวัลลูกโลกทองคำ, หนึ่งรางวัลแบฟตา และหนึ่งรางวัลออสการ์ ในปี 2006 คิดแมนถูกตั้งให้เป็น Companion of the Order of Australia ซึ่งถือเป็นเกียรติยศอันสูงสุดของประชาชนชาวออสเตรเลีย และยังได้เป็นนักแสดงหญิงที่มีค่าตัวสูงสุดในอุตสาหกรรมภาพยนตร์ เนื่องจากเธอเกิดที่รัฐฮาวาย สหรัฐอเมริกา และพ่อแม่เป็นชาวออสเตรเลีย จึงทำให้คิดแมนถือสัญชาติทั้งออสเตรเลียและสหรัฐอเมริกา
ประวัติ > ช่วงแรกของชีวิต

นิโคล คิดแมน เป็นชาวออสเตรเลีย แต่เธอเกิดที่เมืองโฮโนลูลูบนเกาะฮาวาย ในช่วงที่คุณพ่อนักชีวะเคมีของเธอ พาคุณแม่ซึ่งเป็นทั้งพยาบาลและครู ไปอยู่ที่นั่นเพื่อทำงานวิจัย เมื่องานวิจัยของคุณพ่อเสร็จสมบูรณ์ ทั้งครอบครัวจึงได้ย้ายกลับออสเตรเลีย คิดแมนชื่นชอบศิลปะตั้งแต่ยังเด็ก โดยเฉพาะอย่างยิ่งการเต้นรำและการแสดง เธอเรียนบัลเล่ต์ตั้งแต่อายุ 3 ขวบ และได้แสดงฝีมือการแสดงครั้งแรกตอนอายุ 6 ขวบ ในละครเกี่ยวกับการประสูติของพระเยซูคริสต์ พออายุได้ 10 ขวบ เธอเข้าเรียนการแสดงในโรงเรียนการละครแห่งหนึ่ง และได้เข้าฝึกแสดงที่โรงละครเยาวชน เซนต์มาร์ติน (St. Martin?s Youth Theatre) ในกรุงเมลเบิร์น และที่โรงละครฟิลลิปสตรีท (Phillip Street Theatre) ในนครซิดนีย์
คิดแมนก้าวสู่อาชีพนักแสดงอย่างเต็มตัวเมื่ออายุ 14 ปี ในภาพยนตร์โทรทัศน์เรื่อง Bush Christmas (1983) จากนั้นกับ BMX Bandits ในปีเดียวกัน เธอแสดงหนังทางโทรทัศน์อีกหลายเรื่อง จนได้บทสำคัญ ในมินิซีรีส์ผลงานของผู้กำกับ จอห์น ดุยแกน เรื่อง Vietnam ชีวิตส่วนตัวนิโคลนับถือศาสนาคริสต์นิกายโรมันคาทอลิก